Vsebina

# Deljenje besed

V besede, ki so predolge za na konec vrstice, vstavi vezaje.

Odpre zavihek Oblika – Celica – Poravnava.

Vključi ali izključi deljenje besed.

Vključi ali izključi deljenje besed.

V besede, ki so predolge za na konec vrstice, vstavi vezaje.

Za dostop do tega ukaza ...

#### Iz menijske vrstice:

Izberite Orodja – Jezik – Deljenje besed.

#### Iz orodnih vrstic:

Deljenje besed

Raba deljenja besed

Za samodejno deljenje besed v trenutnih ali izbranih odstavkih izberite Oblika – Odstavek in nato kliknite zavihek Potek besedila. Samodejno deljenje besed lahko uporabite tudi za slog odstavka. V besedilu, kjer je omogočeno samodejno deljenje besed, pogovorno okno Deljenje besed ne bo našlo nobene besede za deljenje.

Ko LibreOffice najde besedo, ki bi morala biti deljena, izberite eno izmed naslednjih možnosti:

- Če sprejemate predlog deljenja prikazane besede, kliknite Deli besedo.

- Če želite spremeniti deljenje prikazane besede, kliknite levo ali desno puščico pod besedo, nato kliknite Deli besedo. Levi in desni smerni gumb sta omogočena pri besedah z več delilnimi mesti.

- Če želite zavrniti deljenje prikazane besede, kliknite Preskoči. Ta beseda ne bo deljena.

- Če želite samodejno deliti besede v preostalem delu izbora ali dokumenta, kliknite Deli vse besede in odgovorite z »Da« na vprašanje, ki sledi.

- Če želite ustaviti deljenje besed, kliknite Zapri. Že uveljavljeno deljenje besed ne bo povrnjeno. Uporabite lahko Uredi – Razveljavi, če želite razveljaviti celotno deljenje besed, uveljavljeno v času, ko je bilo odprto pogovorno okno Deljenje besed.

Če želite izključiti samodejno deljenje besed v odstavku, izberite odstavke in nato Oblika - Odstavek, kliknite zavihek Potek besedila in počistite potrditveno polje Samodejno, ki se nahaja v območju Deljenje besed.

Če želite onemogočiti pogovorno okno s predlogi za deljenje besed, izberite LibreOffice – Nastavitve Orodja – Možnosti – Jeziki in področne nastavitve – Pripomočki za pisanje in izberite potrditveno polje Deli besede brez poizvedbe.

Če želite ročno vstaviti vezaj neposredno v dokument, kliknite v besedo, kamor ga želite vstaviti, in pritisnite Command krmilka + znak minus (-).

Če želite vstaviti nedeljivi (zaščiteni) vezaj neposredno v dokument, kliknite besedo, ki jo želite deliti, in nato pritisnite tipke dvigalka+Cmd krmilka+ znak minus (-).

Če želite skriti delilne vezaje, izberite LibreOffice – Nastavitve Orodja – Možnosti – LibreOffice Writer – Pripomočki za oblikovanje in potem počistite potrditveno polje Vezaji po meri.

## Beseda

Za izbrano besedo prikaže predlog za deljenje besede.

### Leva/desna puščica

Nastavite položaj vezaja. Ta možnost je na voljo samo, če je prikazanih več predlogov za deljenje.

## Naslednji

Prezre predlog za deljenje besede in najde novo besedo za deljenje.

## Deli besedo

Vezaj vstavi na nakazano mesto.

## Odstrani

Odstrani trenutno mesto deljenja besede iz prikazane besede.

Samodejno deljenje besed v programu LibreOffice Calc lahko vključite le, ko je aktivna funkcija prelom vrstice.

## Deljenje besed za izbrane celice.

1. Izberite celice, za katere želite spremeniti deljenje besed.

2. Izberite Orodja – Jezik – Deljenje besed.

3. Pojavi se pogovorno okno Oblikuj celice z odprtim zavihkom Poravnava.

4. Potrdite polji Samodejno prelomi besedilo in Deljenje besed je vklopljeno.

Vključi ali izključi možnost deljenja besed v predmetih z besedilom. Deljenje besed lahko vključite ali izključite za vsak odstavek posebej.

## Deljenje besed za risane predmete

1. Izberite risani predmet.

2. Izberite Orodja – Jezik – Deljenje besed.

3. Ob vsakem priklicu ukaza vključite ali izključite deljenje besed za risani predmet. Kljukica prikazuje trenutno stanje.

Podprite nas!