Vsebina

# Iskanje podobnosti

Poiščite izraze, ki so podobni besedilu v polju Najdi. Izberite to potrditveno polje in nato kliknite gumb Podobnosti za določitev možnosti iskanja po podobnosti.

Primer: iskanje podobnosti lahko najde besede, ki se od besedila v polju Najdi razlikujejo v dveh znakih.

Za dostop do tega ukaza ...

#### Iz orodnih vrstic:

V vrstici Podatki tabele kliknite ikono Najdi zapis – potrditveno polje Iskanje podobnosti, nato kliknite gumb Podobnosti (pogled tabele zbirke podatkov).

V vrstici Krmarjenje po obrazcu kliknite ikono Iskanje zapisov – potrditveno polje Iskanje podobnosti – gumb Podobnosti (pogled obrazca zbirke podatkov).

#### Na tipkovnici:

V pogledu tabele zbirke podatkov pritisnite kombinacijo tipk tipka Cmd krmilka+F, potrdite polje Iskanje podobnosti, nato kliknite gumb Podobnosti.

#### Iz menijske vrstice:

Izberite Uredi – Najdi in zamenjaj, potrditveno polje Iskanje podobnosti in nato gumb Podobnosti.

#### Na tipkovnici:

Pritisnite kombinacijo tipk tipka Cmd krmilka+H, potrdite polje Podobnost in nato kliknite gumb Podobnosti.

#### Iz stranske vrstice:

Odprite zloženo okno Najdi, kliknite Možnosti iskanja, potrdite polje Podobnost in kliknite gumb Podobnosti.

## Podobnosti

Določite pogoje za določanje, ali je beseda podobna iskanemu izrazu.

### Izmenjaj znake

Vnesite število znakov v iskanem izrazu, ki jih je mogoče izmenjati. Če npr. za izmenjavo določite 2 znaka, veljata »miren« in »miruj« za podobna, če izmenjamo »en« in »uj«.

### Dodaj znake

Vnesite najvišje število znakov, za kolikor beseda lahko preseže število znakov v iskanem izrazu. Primer: če določite 3 dodatne znake, veljata »šolar« in »šolarček« za podobna, ne pa tudi »šolarčkova«.

### Odstrani znake

Vnesite število znakov v iskanem izrazu, za kolikor je beseda lahko krajša od iskanega pojma. Če npr. določite 3 odstranjene znake, veljata »domovina« in »domov« za podobna, ne pa tudi »dom«.

### Sestavi

Išče izraz, ki se ujema s poljubno kombinacijo v nastavitvah iskanja podobnosti.

Z uporabo Sestavi se bolj približate pričakovanjem uporabnika kot z nastavitvami, lahko pa vrne napačne zadetke. Če ne uporabite Sestavi, lahko dobite manj zadetkov, vendar med njimi ni napačnih.

Uporabljen je algoritem utežene Levenshteinove razdalje (WLD). Če Sestavi ni potrjen, so nastavitve obravnavane kot izključni ALI (striktni WLD). Če je Sestavi potrjen, so nastavitve obravnavane kot vključni ALI (sproščeni WLD).

Bodite pozorni pri uporabi Zamenjaj vse pri iskanju podobnosti. Najbolje je, da se najprej prepričate, kaj boste našli.

Podobne teme

Wikipedija o algoritmu utežene Levenshteinove razdalje (v angl.)

Podprite nas!