Vsebina

# Uporaba novih slogov iz izborov

## Izdelava novega sloga iz ročno oblikovanega izbora

1. Izberite Pogled – Slogi, da se v stranski vrstici odpre zloženi zavihek Slogi.

2. Kliknite ikono na vrhu zloženega zavihka Slogi za kategorijo novega sloga.

3. Kliknite v dokument, od koder želite kopirati slog, npr. v odstavek, v katerem ste uporabili ročno oblikovanje.

4. Kliknite ikono Dejanja slogov desno zgoraj v zloženem zavihku Slogi in iz podmenija izberite Nov slog iz izbora.

5. V pogovorno okno Nov slog iz izbora vnesite ime za novi slog.

6. Kliknite V redu.

Dejanja slogov (menijska ikona)

## Ustvarjanje novega sloga z uporabo načina povleci in spusti

1. Izberite Pogled – Slogi, da se v stranski vrstici odpre zloženi zavihek Slogi.

2. Kliknite ikono na vrhu zloženega zavihka Slogi za kategorijo novega sloga.

3. Za sloge odstavka, znakovne sloge in sloge seznama izberite vsaj en znak s slogom, ki ga želite kopirati, nato povlecite izbor v zloženi zavihek Slogi in ga tam spustite. Za sloge okvira izberite okvir in držite pritisnjeno tipko miške, dokler se ikona miške ne spremeni, nato povlecite na zloženi zavihek Slogi in sprostite gumb miške.

   Pri slogih odstavka in znakovnih slogih lahko namesto tega izbor povlečete in spustite na ustrezno ikono v zloženem zavihku Slogi. Kategorije sloga vam ni potrebno vnaprej odpreti.

4. V pogovorno okno Nov slog iz izbora vnesite ime za novi slog.

Za sloge strani in tabel morate uporabiti meni Dejanja slogov v desnem zgornjem kotu zloženega zavihka Slogi. Metode povleci-in-spusti s temi slogi ni možno uporabiti.

Podobne teme

Slogi (stranska vrstica)

Slogi – Nov slog iz izbora

Posodabljanje slogov iz izborov

Uporaba slogov z načinom kopiranja slogov

Podprite nas!